open-index/open-wikipedia-markdown huggingface dataset:
Lucius Verus

[thumb|Herma Lucii Veri in [Museum Artium Metropolitanum|Museo Artium Metropolitano.]]

**Lucius Ceionius Commodus Verus** (natus die 15 Decembris 130; Altini mortuus anno 169) fuit Imperii socius Marci Aurelii ab anno 161 usque ad mortem.

## De titulis 
Postquam Lucius Aelius eius pater ab imperatore Hadriano ut heres designatus adoptatus est Lucius Verus ita nomen mutavitː*Lucius Ceionius Aelius Aurelius Commodus Verus*. Cognomen *Augustus* addidit anno *161* cum ad summam dignitatem a Marco Aurelio promotus est. Item e victoriis cognomina *Armeniacus* anno 163, *Parthicus Maximus* anno 165 et *Medicus* anno 166 sibi meruit. Consul iterum anno 161, consul tertium anno 167 fuit. Pater patriae una cum imperii consocio Marco Aurelio anno 166 appellatus est. Primam tribuniciam potestatem die 7 Martii 161 accepit quae renovata est die 10 decembris eiusdem anni (TR POT II vel TRP II). Deinde quotannis die 10 decembris tribunicia potestas renovabatur a secunda usque ad nonam. Post mortem inter deos a senatu relatus *Divus Verus* appellatus est.

## Vita 
[thumb|Lucius Verus in [Aureus|aureo Armeniacam victoriam celebrante. Anno 164 percussum esse nummum indicat quarta tribunicia potestas (TRP IIII).]]
Lucius Ceionius Commodus Verus fuit filius Lucii Aelii Caesaris et Avidiae Plautiae. Die 25 Februarii 138 ab Antonino Pio imperatore adoptatus est. Anno 144 togam virilem accepit; anno 153 quaestor annoque 154 consul ordinarius creatus est. Praeterea augur et frater Arvalis faciebatur. Anno 161 consul II ordinarius et die 7 Martii imperator cum Marco Aurelio proclamatus est. Vere anni 162 in orientem profectus, Athenis versatus est. Anno 163, Ephesi Anniam Aureliam Galeriam Lucillam, filiam Marci Aurelii, in matrimonium duxit. Die 12 Octobris 166, Romae de Parthis triumphavit. Vere anni 168, Roma profectus ad Danuvium iter fecit, et hieme 168/169 Aquileiae erat. Cum Romam reverteret, Altini initio anni 169 mortuus est.

## Bibliographia
* Strobel, Carolus. 1994. "Zeitgeschichte unter den Antoninen: Die Historiker des Partherkrieges des Lucius Verus." *Aufstieg und Niedergang der römischen Welt* 2: 34 (2): 1315–60.

## Nexus externi
* Peacock, Phoebe B. Biographia. In '*De Imperatoribus Romanis* (Anglice) 
* Biographia. In *Historia Augusta* (Latine et Anglice)
* Nummi in Museo Britannico

Categoria:Imperatores Romani
Categoria:Nati 130
Categoria:Mortui 169
Flavius Valerius Severus

[thumb|300px|[Follis des Flavius Valerius Severus ut Caesar]]

**Flavius Valerius Severus** (rarus etiam *Severus II* natus die ignoto - obiit die 16 Septembris 307 apud Tres Tabernas) fuit vir militaris ac imperator Romanus accurate a mense Maio 305 usque ad mortem unus Tetrarcharum 

## Vita 
Mense Maio 305, post quam Diocletianus et Maximianus abdicaverant, Galerius Severum Caesarem Augusti Constantii I proclamavit et eo administrationem Africae, Italiae et Illyrici mandavit.
Cum 25 Iulii 306 Constantius I repente obiit, Severus *Augustus* factus est, sed filium Constantii Chlori Constantinum I, quem milites Constantii etiam Augustum proclamaverant, **Caesarem** facere debuit.
Mense Octobri Maxentius cum auxilio patri Maximiani Italiam occupavit et se ipsum *Augustum* fecit. Severus contra Maxentium profectus est, sed milites eius, qui antea cum Maximiano pugnaverant, a Severo, qui in Ravennam confugere debuit, defecerunt ad Maxentium.
Postea Maximianus eum in deditionem accepit, sed secundum aliquos historicos postea Severus mortem sibi conscivit, alii dicunt invicem eum captivum et supplicio affectum fuisse.

## Familia 
Severus uxorem ignotam duxit, ex ea filium Severianum habuit, quem Licinius imperator anno 313 interfici iussit.

## Nexus externi 
* Biographia a  Michael DiMaio, Jr. scripta in "*De Imperatoribus Romanis*" (Anglice) 

Categoria:Imperatores Romani
Categoria:Mortui 307
Categoria:Nati saeculo 3
Photogramma

[thumb|*The Horse in Motion* (*Equus movens*): [Eduardus Muybridge anno 1878 creavit]]
thumb|Notissima series photographiarum a Muybridge 16 camaris summae velocitatis sumptarum. Cum paeteriret camaras equus fila rumpebat quae activabant suam quodque camaram. Continua series efficit ut motio appareat.

Appellatur **photogramma** unaquaeque imago chemico more in ea taenia celluloidis impressa quae est in cinematographo. Celeritate 24 imaginum per secundum, speciem efficiunt motus. Quod fit quia cerebrum non potest has imagines videre ut separatas photographias. Haec persistentia visionis efficit ut cerebrum ita componat eas imagines ut appareat motus naturalis.

* Cinematographia
* Photographia

Categoria:Cinematographia
Albertus Contador Velasco

[thumb|Contador in [Circuitus Franciae 2015|Circuitu Franciae 2015.]]

**Alberto Contador Velasco,** dictus **Ratiocinator** (natus Matriti 6 Decembris 1982), est birotarius Hispanus ascensionis peritus, unus ex mundi birotariis qui celerrime ascendunt. Pro manu Discovery Channel tum pro Manu Astana equitabat; nunc pro Manu Tinkoff-Saxo certat.

## Curriculum vitae 
### Anno 2007 
Die 18 Martii, Contador certamen Lutetia ad urbem Nicaeam vicit.

In Circuitu Franciae, die 17 Iulii, post nonam stationem, tuniculam candidam obtinuit. Vicit quartam decimam stationem die 22 Iulii. Quoniam die 25 Iulii manus Rabobank Michaelem Rasmussen a certamine expulserat, Contador post certamen diei 26 Iulii tuniculam flavam obtinuit. Lutetiae die 29 Iulii, finito vigensima statione, cursu ab oppido Marcoussis ad Campos Elysios, Contador vicit totum Circuitum Franciae in classificatione generali, et obtinuit ius tuniculam flavam super podium victorum gerendi. Eum est secundus in ordine secutus Cadel Evans, Australianus; tertius, Levi Leipheimer, Americanus qui etiam pro manu Discovery Channel certavit. . . .

## Nexus externi
*Situs Officialis (Hispanice) 
*Pagina in situ ThePaceLine.com  
*Pagina in situ ChechuRubiera.info  
*Pagina apud situm Cyclingpost.com  

Categoria:Nati 1982
Categoria:Birotarii Hispani
Categoria:Homines vivi
Categoria:Qui Circuitum Franciae vicerunt
Categoria:Qui stationem in Circuitu Franciae vicerunt
Cinetoscopium

thumb|Cinetoscopium Edison
Thomas A. Edison invenit Cinetographum anno 1890, postquam cognovit Emile Reynaud et eius theatrum opticum in expositione universali Lutetiae. Cinetographus est primum instrumentum quo imagines cinematographicae sumuntur. Ut spectarentur hae imagines, concipitur deinceps **Cinetoscopium**, quod artefactum est unum metrum altum et serie fabricatum est ab anno 1893. (Anglice solet etiam  appellari "peep show.") Spectaculum durabat unum minutum et constabat quinque nummis centesimis. Tam bene successit ut Edison ei adiecerit phonographum, novumque instrumentum nuncupavit Cinetophonum, sed hoc non tam bene successit.

* Cinematographia
* Cinematographus

Categoria:Cinematographia
Categoria:Inventiones Civitatum Foederatarum
Magnetoscopium

[right|thumb|Vetus magnetoscopium [Betacam]]

**Magnetoscopium** est instrumentum electronicum quo excipiuntur in quandam taeniam magneticam signa visualia conjunctique soni. 

Sequitur eadem principia atque magnetophonum ad excipiendos sonos. Progressus enim scientiae electronicae et taeniarum magneticarum effecerunt ut posset adhiberi ad imagines captandas technologia quae magno successu gavisa erat sonis excipiendis.

* Audiovisualis
* Televisio
* Cinematographia

Categoria:Technologia
Tunicula maculata

**Tunicula maculata** (Anglice: *polka-dot jersey*; Francogallice: *maillot à pois rouges*) est tunicula quam ductor in classificatione punctorum conscensioni in Circuitu Franciae gerit, colore candido, maculis rubris. Birotarius hanc tuniculam gerens vulgo rex montium appellatur. Palma est Grande Montium Praemium (Francogallice: *Grand Prix de la Montagne*).

## Notae
Categoria:Birotatio
Categoria:Circuitus Franciae
Categoria:Exercitatio corporis
Categoria:Praemia et tropaea athletica
Categoria:Vestimenta athletica
Phonographum

[thumb|[Thomas Alva Edison et suum primum phonographum]]

**Phonographum**, seu **phonographus**, **phonographium**, **grammophonum**,  **phonodiscorum versatilis machinula**

Primus phonographus usurpavit acum ut sonum inscriberet in bratteam. Edison inscripsit haec verba: “Maria habuit parvum agnum,” sed machina aegre sonum repraesentavit. Ergo destitit phonographum perficere malens globum igniferum elabore. Tunc, alii homines faciebant instrumentos similes phonographo Edisoniano. Edison, lucri cupidus, noluit alios homines pecuniam habere quam credebat sibi iure pertinere et ad laborem rediit. Fecit cylindrum cereum anno 1904.

Pro brattea, in cylindrum cereum sonum inscripsit cultro. Edison in amplificatorium clamans, cultrum concutiebat unda sonica itaque carmen inscripsit.

Cylindrus cereus haud facile sonum expressit, ergo discus phonographicus factus est ab Edison. Potuit discum cudere ergo facile erat exempla imprimere. Etiam discorum genera “Berliner” et “Pathe” erant, sed homines debebant alium phonographym habere ut 'Berliner,' alium ut 'Pathe' luderent. Tunc phonographum qui habuit multas cuspides ad “Berliner,” “Pathe” et discum Edisonianum ludendos, factum est ad omnium commoditatem.

*Dictophonum
## Nexus externi 
* Haec pagina macris annotata

## Notae 
Categoria:Inventiones Civitatum Foederatarum
Categoria:Technologia
Categoria:Thomas Edison
Marcociae

thumb|Palus Vadi (*Etang du Gué*) iuxta oppidum Marcociarum

**Marcociae**, vulgo *Marcoussis* est commune Francicum 8007 incolarum (anno 2012) praefecturae Exonae in regione Insula Franciae. Dominium Marcociarum ad Ferricum Cassinel episcopo (mortuo 1390), deinde ad nepotem Ioannem de Montagu (thesaurarium anno 1409 decollatum), deinde dono regio ad Ludovicum Bavariensem reginae Isabellae fratrem pertinuit.

Hic olim lycopersica et fragariae cultivabantur; ferrivia parva *Chemin de Fer Arpajonnais* inter annos 1894 et 1936 hos fructus Lutetiam vehebat.

## Notae 
* Index communium praefecturae Exonae

## Nexus externi 
* Situs interretialis oppidi
* De hoc commune apud cassini.ehess.fr

Categoria:Communia praefecturae Exonae
Categoria:Loci habitati praefecturae Exonae
Herodianus

[thumb|[Ab excessu Divi Marci|Historiarum Herodiani editio Aldina bilinguis anno 1524 divulgata: titulus]]
**Herodianus** (Graece ) fuit scriptor Graecus saeculi III, qui de indole et rebus gestis imperatorum Romanorum ab anno 180 usque ad annum 238 disseruit.

De vita eius nihil scimus nisi quod ipse de se in opere suo scripsit. Ibi lib. I cap. 2 promittit: "Quas res post Marci finem ego per omnem vitam meam vidi et audivi (sunt etiam quibus in officiis tam imperialibus quam publicis interfui) eas descripsi;" lib. I cap. 15 de ludis imperatoris Commodi Circensibus dicit: "quot res in imaginibus miraveramus, tot hoc anno vidimus"; lib. 2 cap. 15 se narraturum "res a multis imperatoribus per septuaginta annos gestas" praetendit. Ab his textibus creditur Herodianum circa annum 180 natum esse, anno 192 Romae moravisse, usque ad annum 250 vivisse. 

## Opus 
* *Ab excessu Divi Marci*

## Bibliographia 
* Geza Alföldy, *Zeitgeschichte und Krisenempfindung bei Herodian* in Geza Alföldy, *Die Krise des Römischen Reiches. Ausgewählte Beiträge* (Stuttgarti 1989) pp. 273–294
* Martin Zimmermann, *Kaiser und Ereignis. Studien zum Geschichtswerk Herodians*. Monaci 1999 (*Vestigia*, 52)
* Thomas Hidber, *Herodians Darstellung der Kaisergeschichte nach Marc Aurel*. Basiliae 2006 (*Schweizerische Beiträge zur Altertumswissenschaft*, 29)

## Nexus externi
Categoria:Auctores Graeci antiqui
Categoria:Biographi
Categoria:Historici Romani antiqui
Categoria:Scriptores Italiae antiquae
Diadumenianus

**Marcus Opellius Diadumenianus** (natus die 14 Septembris 208 - obiit aestate anni 218), filius imperatoris Romani Macrini, fuit etiam breviter imperator cum nomine **Marcus Opellius Antoninus Diadumenianus**, sed paulo post ab Elagabalo eversus et necatus est.

## Nexus externi 
* De Diadumeniano in "*De Imperatoribus Romanis*" (pagina Francice scripta a Donatien Grau)
* Biographia Historiae Augustae (Latine ac Anglice)

Categoria:Imperatores Romani
Categoria:Nati 208
Categoria:Mortui 218
Clodius Albinus

[thumb|300px|[Aureus Clodii Albini]]
**Decimus Clodius Septimius Albinus** aut simpliciter **Clodius Albinus** (natus circa annum 150; mortuus die 19 Februarii 197 Lugduni) fuit usurpator qui contra imperatorem Romanum Septimium Severum ab anno 195 usque ad mortem regnavit.

## Vita privata 
Clodius Albinus ordine senatorio natus cursum honorum militarem coepit. Nihil certi de ea re novimus, quamquam *Historia Augusta* (in "Vita Clodii Albini") multa, sed omnia ficta, narravit. Eum consulem suffectum circa annum 187 fuisse verisimile est. Sed certe anno 191 ad usque 193 legatus Augusti pro praetore Britanniae fuit.

## Imperator 
Paulo post 9 Aprilis 193 a Septimio Severo Caesar factus est, ut Clodius Albinus eum contra Pescennium Nigrum adiuvaret. Anno 194 cum Septimio Severo etiam consulatum gessit. Cum Decembri 195 Septimio Severo auctore senatus eum hostem declaravit, homines 15 Decembris in Circo Maximo contra bellum civilem demonstraverunt. Aut 195 exeunte aut 196 ineunte Clodius Albinus se in Britannia Augustum declaravit. Anno 197, postquam pugna apud Lugdunum victus est, se ipsum necavit. Cum eo uxor Asella et duo filii necati sunt.

## Indoles 
De Clodii Albini indole has res loquitur auctor *Historiae Augustae* (sed an verae sint non liquet): "Gulosum eum Cordus ... fuisse dicit, et ita quidem ut pomorum tantum hauserit quantum ratio humana non patitur: nam et quingentas ficus passarias, quas Graeci *callistruthias* vocant, ieiunum comedisse dicit et centum persica Campana et melones Ostienses decem et uvarum Labicanarum pondo viginti et ficedulas centum et ostrea quadringenta. Vini sane parcum fuisse dicit; quod Severus negat, qui eum adserit ebrium etiam in bello fuisse. Cum suis ei numquam convenit vel propter vinulentiam, ut dicit Severus, vel propter morum acrimoniam. Uxori odiosissimus fuit, servis iniustus, atrox circa militem."

## Fontes 
* Cassius Dio, *Historia Romana* 73.8; 74.14-15; 75.6; 76.4–8
* Herodianus, *Ab excessu Divi Marci* 2.15; 3.5-7
* *Historia Augusta*, "Clodius Albinus" (vita mythistorica Iulio Capitolino tributa)

## Notae 

## Nexus externi 
* De Clodio Albino in "*De Imperatoribus Romanis*" (pagina Anglice scripta a Michael L. Meckler)

## Bibliographia 
* Géza Alföldy, "Herkunft und Laufbahn des Clodius Albinus in der Historia Augusta" in  *Bonner Historia-Augusta-Colloquium 1966/1967* ed. Johannes Straub (*Antiquitas, Series 4: Beiträge zur Historia-Augusta-Forschung*, 4; Bonnae: Habelt, 1968) pp. 19–38
* Janine Balty, ''Essai d'iconographie de l'empereur Clodius Albinus* Bruxellis, 1966. (*Collection Latomus*, 85)
* Ursula Schachinger, "Clodius Albinus. Programmatischer Friede unter der *Providentia Augusti*" in *Rivista storica dell'antichità'' vol. 26 (1996) pp. 95–122

Categoria:Imperatores Romani
Categoria:Consules
Categoria:Senatores
Categoria:Legati Britanniae provinciae
Categoria:Romani antiqui
Categoria:Mortui 197
Categoria:Nati 150
Categoria:Septimius Severus
Pupienus

[thumb|[Sestertius Pupieni]]

**Marcus Clodius Pupienus Maximus** (natus circa annum 167 - Romae necatus est a praetorianis initio Maii 238). 
## Vita 
Pater eius Marcus Pupienus Maximus fuit, senator Romanus. Pupienus duos filios habuit: Marcum Pupienum Africanum, qui anno 236 consul ordinarius erat, et Titum Clodium Pupienum Pulchrum Maximum, qui circa annum 225 consul suffectus creatus est.
De cursu honorum nihil certi scimus, Scriptores Historiae Augustae et Heriodianus Pupienum legatum Augusti pro praetore provinciae Germaniae superiore aut inferiore fuisse. Anno 205 aut 217 consul suffectus, circa annum 220 vel 225 proconsul Asiae erat, anno 234 consul ordinarius creatus est. Praeterea circa annum 234 praefectus urbi Romae erat.
Ianuario 238 a senatu in collegium XXvirorum rei publicae curandae factus est, qui rem publicam contra Maximinum imperatorem creati sunt. Postquam nuntius de morte Gordiani I et Gordiani II Romae allatus est, Februario 238 cum Balbino imperator Romanus factus est, Gordianus III Caesar nominatus est. Ambo milites contra Maximinum coegerunt, qui Aprili Aquileiam urbem obsidens militibus occisus est. Sed initio Maii Balbinus et Pupienus, qui saepe de principatu iurgaverant, a militibus praetorianis, qui imperatores a senatu creatos non patiebantur, in palatio occisi sunt. Gordianus III successor factus est.

## Fontes de vita et principatu Pupieni Maximi 
* Herodianus, *Ab excessu Divi Marci* libri 7-8
* *Historia Augusta*, "Maximus et Balbinus" (Textus)

## Nexus externi 
* De Pupieno in "*De Imperatoribus Romanis*" (pagina Anglice scripta a Robin Mc Mahon)

## Bibliographia 
* Hartwin Brandt, *Kommentar zur Historia Augusta*. Vol. 2 pars 5: Maximi et Balbini. Bonnae, 1996
* R. A. G. Carson, "The Coinage and Chronology of A.D. 238" in *Centennial Publication of The American Numismatic Society* (1958) p. 181 ff.
* Xavier Loriot, "Les premieres années de la grande crise du IIIe siécle: de l'avènement de Maximin le Thrace (235) à la mort de Gordien III (244)" in *Aufstieg und Niedergang der Römischen Welt* vol. 2 pars 2 (1972) pp. 659-718
* P. W. Townshend, "The Revolution of A.D. 238: The Leaders and Their Aims" in *Yale Classical Studies* vol. 14 (1955) pp. 49-105
* C. E. van Sickle, "A Hypothetical Chronology for the Year of the Gordians" in *Classical Philology* vol. 22 (1927)

## Notae 
Categoria:Mortui 238
Categoria:Necati
Categoria:Imperatores Romani
Categoria:Consules
Categoria:Proconsules Asiae
Categoria:Praefecti urbi Romae antiqui
Categoria:Romani antiqui
Categoria:Nati saeculo 2
Categoria:Discrimen Tertii Saeculi
Saloninus (imperator)

**Publius Licinius Cornelius Saloninus** (natus anno 242 - Coloniae Agrippinae necatus est anno 260) fuit filius iunior Gallieni imperatoris.
Anno 258, postquam frater maior Valerianus II Caesar mortuus est, a patre Caesar factus et cum Silvano praefecto praetorio tutore Coloniam Agrippinam missus est. Cum anno 260 Marcus Cassianus Latinius Postumus dux militum Francos quosdam, qui incolas provinciae diripuerant, cepisset, iurgium de praeda barbarorum ortum est. Cum Postumus eam inter milites divisisset, Saloninus Silvanusque postulaverunt, ut dominis propriis restituerentur. Itaque Postumus purpuram ipse sumpsit et Coloniam Agrippinam obsidebat. Quamquam Saloninus nunc Augustus proclamatus est, eius milites eum Silvanumque anno 260 exeunte Postumo tradiderunt, qui ambos necare iussit.

## Nexus externi 
* De "Salonino" in *Dictionary of Greek and Roman Antiquities*, promulgatus a Gulielmo Smith, anno 1870, vol. 3, pp. 698-699

Categoria:Mortui 260
Categoria:Imperatores Romani
Categoria:Nati 242
Categoria:Discrimen Tertii Saeculi
Condate

**Condate** est:
#Urbes Franciae:
##Condate, urbs praefecturae Carantoni
##Condate Redonum, urbs Britanniae Minoris
##Condate sive Lugdunum, olim metropolis Trium Galliarum
##Condate ad Scaldim sive Condatum
#Condate, urbs Britanniae (*Northwich*)
Claudius Gothicus

**Claudius (II) Gothicus** aut accurate **Marcus Aurelius Claudius Gothicus** (Sirmii in Pannonia scilicet die 10 Maii anno 214 aut 219 natus - propter pestis pestem vere anno 270 obiit) fuit ab anno 268, cum caedi decessoris eius Gallieni auxilium dedit usque ad annum 270 imperator Romanus.

## Eventus militares 
### Pugna apud Naissum 
Anno 268 imperator Claudius Gothos, qui in Graeciam in vaserunt, apud Naissum urbem pugna vicit et ita cognomen Gothici adeptus est.

### Proelium ad Benacum lacum 
Paucis mensibus post Alamannos apud Benacum Lacum proelio vicit. 

## Consilia 
Claudius Gothicus senatores legatos non ad expeditiones militum adhibuit, quod factum hominibus ignobili loco natis valde placuit.

## Fontes de vita et principatu Claudii 
* Aurelius Victor, *De Caesaribus* 34
* *Epitome de Caesaribus* 34
* Eutropius, *Breviarium* 9.11
* *Historia Augusta*, "Divus Claudius" (vita Trebellio Pollionis adscripta: Textus Latine et Anglice)
* Zonaras, *Epitome historiarum* vol. 3 pp. 149-151 Dindorf

## Nexus externi 
* De Claudio Gothico in "*De Imperatoribus Romanis*" (pagina Anglice scripta a Richardo D. Weigel)

Categoria:Mortui 270
Categoria:Imperatores Romani
Categoria:Nati saeculo 3
Categoria:Discrimen Tertii Saeculi
Edictum Potestampiense

[thumb|edictum [Germanice scriptum]]
**Edictum Potestampiense** 29 Octobris (stilo vetere, stilo novo 6 Novembris) anno 1685o a Friderico Gulielmo Electori Brandenburgensi Magnus congnominato proclamatum est.

Postquam rex Francogallicus Ludovicus eius nominis XIVus edictum Namnetense revocavit Protestantibus Francogallicis in Francia bellis religiosis agitatos privilegium datum est ut in Brandenburgo viverent. Ii res oeconomicas Brandenburgi bello tricennali vastati valde augebant.

Categoria:Brandenburgum
Categoria:Historia Germaniae
Categoria:Hugenoti
Categoria:Decreta 1685
Elector Magnus

thumb|Elector magnus
**Fridericus Gulielmus Elector Brandenburgensis Magnus** cognominatus princeps elector fuit Brandenburgi. Natus 16 Februarii 1620 ad Spream coloniae Brandenburgicae, mortuus 9 Maii (stilo novo, 28 Aprilis stilo vetere) 1688 Potestampii. Societati fructiferae adhaesit.

Edicto Potestampiensi ca. quindedim vel viginti milia protestantium Francogallicorum in Francia bellis religiosis vexatorum in terram Brandenburgum appellavit ut rebus oeconomicis terrae bello tricennali vastatae auxilio sint.

In cippo inscriptum est id: 

SATVR DEMVM GLOR(IAE) ET VITAE
ANIMO INTEGER VIRIBVS FRACTVS
SCEPTR(VM) PER SEMISECVL(VM) FERE GESTATVM
PRIMIGEN(ITO) FIL(IO) ELECTORATVS HAERENDI
TRADIDIT
BID(VO) POST MORT(EM) PLACID(AM)
ET BEATISS(IMAM) DEFVNCTVS
DIE XXIX APRIL(IS) [stilo vetere] M. D. C. LXXXVIII
VIXIT ANNOS LXVII MENS(ES) III
DIES XXIII.

## Nota 
## Nexus externus 
Categoria:Brandenburgum
Categoria:Historia Germaniae
Categoria:Nati 1620
Categoria:Mortui 1688
Sextus Empiricus

thumb|Imago ex numismate aereo

**Sextus Empiricus** (Graece Σέξτος Ἐμπειρικός) fuit philosophus Graecus qui medio vel saeculo secundo exeunte floruisse videtur. Artem salutarem professus est. Scripsit *Pyrrhoneion Hypotyposeon,* libros tres, quibus omnem Scepticam rationem complexus est. Generalem Scepticismi tractationem absolvit libro primo, specialem libris secundo et tertio. Etiam undecim scripsit libros qui "adversus Mathematicos" inscribuntur; quibus libris est uberrimus philosophiae Graecorum fons.

Sextus semper Dogmaticos confutare, et eodem tempore aequalitatem contrariarum rationum ostendere conatus est. Cum duplici Dogmaticorum genere conflictandum erat: cum eorum, qui omnia, tum qui nihil comprehendi posse adseverebant. Igitur modo unius partis adfirmandi adrogantiam confutare debebat, modo alterius negandi temeritatem compescere. Et quas rationes modo profligaverat, easdem rursus suscipit, ut alteram partem repelleret. 

In fastigio doctrinae suae posuit, ut ceteri philosophi sceptici, adsensum cohibere de omni re dubia ac incerta. Obtemperans humanae imbecillitati phaenomenorum et coactarum modo affectionum adsensum admittit. 

Doctrinae suae etiam pars orginis theoriarum Luciani Floridi et Ludovici Wittgenstein factae sunt.

## Nexus externus
* Thorbecke, J. R. 1820. Disputatio num quid inter Academicos et Scepticos interfuerit
* *Sexti Empirici Adversus mathematicos, hoc est, adversus eos qui profitentur disciplinas*, Gentiano Herveto Aurelio interprete, Parisiis, M. Javenem, 1569 (Vicifons).
* Textus Graecus Sexti Empirici operum omnium (apud Libros Google).

Categoria:Nati saeculo 2
Categoria:Mortui saeculo 3
Categoria:Auctores Graeci antiqui
Categoria:Philosophi Graeci
Categoria:Philosophi Sceptici
Categoria:Scriptores Imperii Romani
Quintillus

[thumb|300px|[Antoninianus Quintilli]]

**Quintillus**, accurate **Marcus Aurelius Claudius Quintillus** (natus die ignoto - necatus est aut sibi mortem conscivit anno 270), frater imperatoris Claudii Gothici, anno 270 post mortem Claudii a militibus eius imperator Romanus proclamatus est, sed breviter scilicet septuaginta septem dies regnavit.

Aliqui historici putant Quintillum, post quam Aurelianus imperator factus est, necatum esse, alii scribunt eum sibi mortem conscivit 

## Nexus externi 
* De Quintillo in "*De Imperatoribus Romanis*" (pagina Anglice scripta a Thomas M. Banchich

Categoria:Discrimen Tertii Saeculi
Categoria:Imperatores Romani
Categoria:Mortui 270
Categoria:Nati saeculo 3
Categoria:Homines qui sibi mortem consciverunt
Edictum Namnetense

**Edictum Namnetense** anno 1598 mense Aprili a rege Francogallico Henrico IV Namneti subscriptum est. Hoc edicto Protestantibus videlicet secutoribus Ioannis Calvini et Hugenotis tolerantia in Francia catholica promissa est.  Catholica fides publica religio confirmata, confessio autem Calvini amplius crescere vetita est. Ita bella religiosa circa triginta sex annos finiebantur. Pluries centena milia Protestantium expulsi erant.
 
Anno autem 1685 mense Octobri rex Ludovicus XIV hoc edictum novo quodam Fonte Bleaudi subscripto revocavit. Deinde iterum pluries centena milia protestantium alias in terras fugerunt exempli gratia in Brandenburgum.

*edictum Potestampiense

## Nexus externus 
*Bibliothecae Saravipontanae textus Latinus Ioannis Pauli Bauer

Categoria:Hugenoti
Categoria:Historia Franciae
Categoria:Henricus IV (rex Francorum)
Categoria:Religio et civilitas
Categoria:Decreta 1598
Categoria:Portus Namnetum
Ascvilare

thumb|Aedes tabellariae
**Ascvilra** sive **Aschwilra** sive **Ascvilare** (Theodisce *Eschweiler*) est urbs in Germania.

## Pinacotheca 

Fasciculus:HausKambach01.jpg|Kambach, burgus mediaevalis
Fasciculus:BurgRoethgen01.jpg|Röthgen, burgus mediaevalis
Fasciculus:BurgKinzweiler02.jpg|Kinzweiler, burgus mediaevalis
Fasciculus:Eschweiler Lederpieta.jpg|*Pietà* e corio factus

## Nota 
## Nexus externi 
* www.eschweiler.de

Categoria:Urbes Rhenaniae Septentrionalis-Vestfaliae
Primi ministri Graeciae

Hic habes indicem **primorum ministrorum** civitatis **Graeciae**.
thumb|600px|center|Senatus Graeciae praeside Charilao Tricupe circa annum 1894 a N. Orlof pictus

* Index regum praesidumque Graeciae
* Ministri rerum externarum Graeciae
* Ministri belli Graeciae

## Nexus externi 
* Pagina officialis ministri primi Graeciae (linguis Graeca et Anglica)
* Tabulae ministrorum 1899-1924
* Tabulae ministrorum 1924-1946
* Tabulae ministrorum 1946-1951

Graecia
Categoria:Administratio Graeciae
Marcus Annius Florianus

[thumb|[Antoninianus: diadema Floriano a Heracle impositum est.]]

**Marcus Annius Florianus** (natus apud Tarsum die ignoto mense Septembri 276; necatus ab eius militibus, scilicet iussu successoris Probi) fuit imperator Romanus ab Iulio huius anni. Ante imperium Florianus praefectus praetorio Taciti imperatoris fuerat.

## Bibliographia
*Eutropius, *Breviarium ab urbe condita*, ix.16 

## Nexus externi 
* De Floriano in *De Imperatoribus Romanis* (pagina Anglice scripta a Robin Mc Mahon

## Notae 
Categoria:Discrimen Tertii Saeculi
Florianus, Marcus
Categoria:Imperatores Romani
Categoria:Praefecti Praetorio
Categoria:Mortui 276
Categoria:Nati saeculo 3
Probus

[thumb|Herma Probi apud Musea [Capitolium|Capitolii]]

**Marcus Aurelius Probus** (Sirmii hodie *Sremska Mitrovica* in Serbia natus die 19 Augusti 232—ibidem a militibus necatus anno 282) fuit ab anno 276 usque ad mortem imperator Romanus.

## Ante imperium
Probus humili loco natus est, pater quidam Maximus fuit vel Dalmatius. Marcus Aurelius Probus Valeriano imperatore ad Danubium militavit, deinde in Africa contra Marmaridos et in Aegypto contra Palmyrenses certavisse dicitur. Marco Claudio Tacito imperatore dux orientis fuit. 

## Imperator Romanus
Mense Iulio 276 in oriente imperator (Imp. Caesar Marcus Aurelius Probus Augustus) proclamatus est. 5 Maii 277 Sirmii fuit. Anno 277/278, contra Germanos certavit, anno 279 contra Isauros in Asia et Blemmyos in Aegypto. Anno 280 Europam milites duxit, ut Bonosum et Proculum usurpatores, qui Coloniae Agrippinae purpuram sumpserant, supprimeret. Anno 281 Romam revertebat, ut triumphum ageret. Deinde ad bellum contra Persas profectus est. Sed mense Augusto vel Septembris 282 Praefectus praetorio Marcus Aurelius Carus Sirmii militibus, qui bellum Persicum negaverunt vel inviti ad opera publica adhiberentur, imperator proclamatus et Probus ab eis necatus est.

## Anecdota
Probus, quamquam non diu regnavit, in multis regionibus praeclarus est, quia dicitur Probum vinum in has terras tulit, nam in *Historia Augusta* cap. 18.8 scriptum est:
:Gallis omnibus et Hispanis ac Britannis hinc permisit, ut vites haberent vinumque conficerent.

## Fontes de vita et principatu Probi
* Aurelius Victor, *De Caesaribus* 37
* *Epitome de Caesaribus* 37
* Eutropius, *Breviarium* 9.17
* *Historia Augusta*, "Probus" (vita Flavio Vopisco adscripta: Textus Latine et Anglice)
* Zonaras, *Epitome historiarum* vol. 3 pp. 154-156 Dindorf

## Nexus externi 
* 
* De Probo in "*De Imperatoribus Romanis*" (pagina Anglice scripta a Robin Mc Mahon)

## Bibliographia 
* Gerald Kreucher: *Der Kaiser Marcus Aurelius Probus und seine Zeit*. Steiner, Stuttgarti 2003, ISBN 3-515-08382-0 (Historia Einzelschriften 174).

## Notae 
Categoria:Nati 232
Categoria:Mortui 282
Categoria:Discrimen Tertii Saeculi
Categoria:Imperatores Romani
Categoria:Necati
Cretaceum

[thumb|*[Scipionyx samniticus,* dinosaurium subordinis theropodorum ex Cretaceo ineunte: primum fossile dinosaurii in Italia repertum.]]
**Cretaceum** est systema stratigraphicum et periodus geologica.

Divisio suprema constituit aerae Mesozoicae, nona autem ab infima aeonis Phanerozoicae. Abhinc annorum 1&nbsp;450 centies milium fere coepit, antecessore Iurassico. Finem habuit abhinc annorum 660 centies milium, successore Palaeogenico. Commissio Internationalis Stratigraphica terminum *Cretaceum Palaeogenicum* definit ab anomalia iridii qua vestigia illisionis meteoritae iuxta Chicxulub in stratis geologicis per omnem terrarum orbem inscribuntur. Hic terminus inceptum indicat aerae Caenozoicae, systemati Palaeogenico in serie Palaeocaena, stadio Danio, perfectionemque aerae Mesozoicae, systemati Cretaceo, in serie Cretaceo superiori, stadio Maastrichtio.

In duas series dividitur, videlicet inferiorem et superiorem. In duodecim stadia dividitur, quae ab infimo ad supremum Berriasium, Valanginium, Hauterivium, Barremium, Aptium, Albium, Cenomanium, Turonium, Coniacium, Santonium, Campanium, Maastrichtium appellantur.

Nomen ex *creta,* vocaulo communi Latino, deducitur. Nomine Francogallico *formation de la craie* iam accepto, Ioannes Iulianus d'Omalius d'Halloy primus anno 1822 haec strata geologica nominavit sub forma *terrain crétacé*, qui terras vallis Parisiensis exploraverat vestigiis cretosis conchyliorum huius aevi geologici plenas.

Aevo Cretaceo vixerunt Tyrannosaurus rex, Triceratops, aliique dinosauri noti. Circa initium huius periodus primae plantae angiospermae apparuerunt.

E vestigiis palaeontologicis constat exstinctiones specierum permultarum in fine periodus Cretaceae accidisse, ut puta omnium dinosauriorum, pterosauriorum, mosasauriorum, hippuritidorum et ammonearum.
 
## Notae 
## Bibliographia 
* Graham, Alan. 2011. "The age and diversification of terrestrial New World ecosystems through Cretaceous and Cenozoic time." *American Journal of Botany* 98 (3): 336-351 JSTOR
* Scott, Robert W. 2014. "A Cretaceous chronostratigraphic database: construction and applications". *Carnets de Géologie* 14 (2): 15–37.
* .
* .
* Wesener, Thomas et Leif Moritz. 2018. "Checklist of the Myriapoda in Cretaceous Burmese amber and a correction of the Myriapoda identified]." *Check List* 14: 1131–40. Editio interratialis.

## Nexus externi 
* "Cretaceous" olim apud *Palaeos* divulgatum

Categoria:Aeva geologica
!
-
Categoria:Systemata stratigraphica
Carinus

[thumb|[Aureus Carini]]

**Marcus Aurelius Carinus** (natus anno 257 - Viminacii, hodie *Velika Morava* in Serbia, obiit anno 285), maximus filius natu imperatoris Marci Aurelii Cari fuit socium imperii et post mortem patri ab anno 283 usque ad mense Iulio 285 imperator Romanus anno 284 cum fratre Numeriano.

## Fontes de vita et principatu Carini 
* Eutropius, *Breviarium* 9.19-20
* *Historia Augusta*, "Carus et Carinus et Numerianus" (vita Flavio Vopisco adscripta: Textus Latine et Anglice)
* Zonaras, *Epitome historiarum* vol. 3 pp. 155-157 Dindorf

## Nexus externi 
* De Carino in "*De Imperatoribus Romanis*" (pagina Anglice scripta a Gulielmo Leadbetter)

Categoria:Mortui 285
Categoria:Imperatores Romani
Categoria:Nati saeculo 3
Categoria:Discrimen Tertii Saeculi
Numerianus

[thumb|[Antoninianus Numeriani]]

**Marcus Aurelius Numerius Numerianus** (natus circa annum 253; Nicomediae necatus anno 284), filius imperatoris Marci Aurelii Cari, post mortem patris, anno 284, fuit socius imperii cum Carino fratre. Anno 283 Nemesianus poeta cum eo certamen carminum habuit.

## Fontes de vita et principatu Numeriani 
* Eutropius, *Breviarium* 9.19–20.
* *Historia Augusta*, "Carus et Carinus et Numerianus" (vita Flavio Vopisco adscripta: Textus Latine et Anglice)
* Zonaras, *Epitome historiarum,* vol. 3, pp. 155–157. Dindorf.

## Nexus externi 
* De Numeriano in *De Imperatoribus Romanis,* pagina a Gulielmo Leadbetter Anglice scripta.

Categoria:Nati 253
Categoria:Mortui 284
Categoria:Discrimen Tertii Saeculi
Categoria:Imperatores Romani
Magnentius

**Flavius Magnus Magnentius** (natus Samarobrivae circa annum 303; mortem sibi conscivit Lugduni die 10 Augusti 353) fuit ab anno 350 usque ad annum 353 usurpator contra Constantem, imperatorem Romanum.

Magnentius praefectus fuit Herculianis et Iovianis, cohortibus imperialibus. Eum, cum exercitus Constanti displicuisset, apud Augustodunum die 18 Ianuarii 350 acclamavit. Inde omnes Constantem praeter paucos liquerunt, et postea ala equitum, Gaisone magistro militum duce, apud oppidum Helenam prope Pyrenaeos occisus est. Proinde Magnentius fidem provinciarum Britanniae, Galliae, et Hispaniae, trahebat, quia magis tolerare ambos Christianos et paganos videtur. Mediolani mense Iulio aut Augusti 350, Decentium fratrem ad honorem Caesaris sustulit; qui Galliam contra barbaros defenderet, cum ipse bellum civile contra Constantium II imperatorem orientis fratrem Constantis ducturus erat. Quod autem Decentius minus militum in hostes duxisset, ab Alamannis Chnodomario rege victus est. Magnentius autem ab imperatore Constantio inter pugnam apud Mursam die 28 Septembris 351 primo est, anno 352 Italiam amisit et post pugnam Montis Seleuci perditam die 10 Augusti 353, ipse sibi mortem conscivit.

## Familia 
Magnentius quandam Iustinam in matrimonium duxit, quae anno 370 Valentiniano I imperatori nupsit.

## Bibliographia
* Zosimus, *Historia nea*
* Bruno Bleckmann: *Decentius, Bruder oder Cousin des Magnentius?* In: *Göttinger Forum für Altertumswissenschaft* 2 (anno 1999), pagg. 85–87, Textus conferentiae (PDF).
* John F. Drinkwater: *The revolt and ethnic origin of the usurper Magnentius (350–353), and the rebellion of Vetranio (350)*. In: Chiron 30 (anno 2000), pagg. 131–159.
* Wilhelm Ensslin: *Magnentius*, in: Realencyclopädie der classischen Altertumswissenschaft, Vol. 14, Sp. 445ff.
* William N. Zeisel: *The Revolt of Magnentius (AD 350–353)*. Diss., Sicagi anno 1967.

## Notae 
## Nexus externi 
*DiMaio, Michael, Jr. De Magnentio in *De Imperatoribus Romanis.*]

Categoria:Homines qui sibi mortem consciverunt
Categoria:Imperatores Romani
Zosimus

**Zosimus**. Multi sunt praeclari homines, cui nomen Zosimus est:

# Zosimus, papa 
# Zosimus, rerum gestarum scriptor
# Zosimus Solovecensis. sanctus orthodoxus
Marcus Aurelius Carus

thumb|left|Carus

**Marcus Aurelius Carus** (natus anno 224 in Narbone - obiit anno 283 in Mesopotamia) fuit ab anno 282 usque ad mortem imperator Romanus.

## Cursus Honorum 
Carus Praefectus praetorio Probo imperatore regnante. Fuit consul suffectus anno 282 vel antea. 

## Imperator 
Inter 29 Augusti et 13 Septembris Sirmii Augustus proclamatus est. Anno 282 exeunte filios Numerianum et Carinum Caesares fecit. Anno 283 Romae Consul II creatus ad bellum contra Sarmatos et Persas profectus est, Ctesiphontem et Seleuciam expugnavit. Filium Carinum inter Martium et Maium anni 283 Augustum fecit. Iulio vel Augusto 283 apud Ctesiphontem mortuus et consecratus est.

## Fontes de vita et principatu Cari 
*Aurelius Victor, *De Caesaribus* 38
**Epitome de Caesaribus* 38
*Eutropius, *Breviarium* 9.18
*Festus, *Breviarium* 24
**Historia Augusta*, "Carus et Carinus et Numerianus" (vita Flavio Vopisco adscripta: Textus Latine et Anglice)
* Zonaras, *Epitome historiarum* vol. 3 pp. 155-157 Dindorf

## Nexus externi 
* De Caro in "*De Imperatoribus Romanis*" (pagina Anglice scripta a Gulielmo Leadbetter)

Categoria:Imperatores Romani
Categoria:Consules
Categoria:Praefecti Praetorio
Categoria:Nati 224
Categoria:Mortui 283
Categoria:Discrimen Tertii Saeculi
Hugo Brogan

**Hugo Brogan** (natus Oxoniae 20 Martii 1936 et mortuus 26 Iulii 2019), filius Denis Brogan, qui fuit ab anno 1974 usque ad annum 1998 Anglicus magister historiae apud Universitatem Essexiae, est etiam scriptor biographiarum.

## Opera 
Brogan multos libros de historia Civitatum Foederatum Americae scripsit:

* *Tocqueville* (1973)
* *The Life of Arthur Ransome* (1984)
* *The Longman History of the United States of America* (1985)
* ''Mowgli's Sons* (1987)
* *American Presidential Families* [cum Carolo Mosley] (1993)
* *Kennedy * (1996)
* *Alexis de Tocqueville: A Life'' (2006)

e== Nexus Externi ==
* [Pagina Hugonis Brogan apud Universitatem(https://la.wikipedia.org/wiki/Universitas) Essexiae]

Categoria:Professores Universitatis Essexiae
Categoria:Historici Britanniae
Categoria:Auctores Anglici
Categoria:Socii Regiae Societatis Litterarum
Timotheus C. W. Blanning

**Timotheus Carolus Gulielmus Blanning** (natus anno 1942) est magister historiae Anglicus apud Universitatem Cantabrigiensem.

## Opera 
Blanning multos libros de historia Europae a saeculo XVII usque ad primum bellum mundanum scripsit.

**The Oxford Illustrated History of Modern Europe* (Oxoniae: Oxford University Press, 1996) 
**The rise and fall of the French Revolution* (Chicago University Press, 1996) 
*cum David Cannadine (eds.), *History and biography. Essays in honour of Derek Beales* (Cantabrigiae, 1996) 
*cum Peter Wende (eds.), *Reform in Great Britain and Germany 1750-1850* (Oxoniae, 1999) 
**The Short Oxford History of Europe, vol. 8: The eighteenth century* et *vol. 9: The nineteenth century* (Oxoniae: Oxford University Press, 2000) 
**The Oxford History of Modern Europe* (Oxoniae: Oxford University Press, 2000) 
*cum Hagen Schulze (eds.), *Unity and Diversity in European Culture c. 1800* (Oxoniae, 2006)

## Nexus externus 
*Pagina Timothei C. W. Blanning apud Universitatem Cantabrigiae
* 

Categoria:Professores Universitatis Cantabrigiensis
Categoria:Scriptores Angliae
Categoria:Historici Britanniae
Categoria:Nati 1942
Categoria:Homines vivi
Categoria:Auctores Anglici
Tunicula candida

**Tunicula candida** (Francogallice: *maillot blanc*; Samoanice: *`ofu pa`epa`e*) est tunicula quam iunior ductor in classificatione generali Circuitus Franciae et aliis birotariorum certaminibus, praecipue circuitibus Italiae et Hispaniae, gerit.

## Notae
## Nexus externus 
* Situs officialis Circuitus Franciae

Categoria:Birotatio
Categoria:Circuitus Franciae
Categoria:Exercitatio corporis
Categoria:Praemia et tropaea athletica
Categoria:Vestimenta athletica
Iuris consultus

[thumb|[Satyra contra causidicos (Honoratus Daumier)]]
**Iuris consultus** est homo iuris legumque peritus, qui causas aliorum hominum agit. Virtutes quae in consulto maximae esse debent—ingenium, inventio, vis, facilitas—saepe imitabiles non sunt. Nam iuris consultus in iudicum animis oratione amorem, odium iracundiamque mollire debet.

Erasmus Roterodamus de iuris consultis in *Stultitiae Laus* scripsit:
:*Secundum hos proximus datur locus leguleiis, et haud scio an primus, quorum professionem, ne quid ipsa pronunciem, velut asininam philosophi magno consensu rìdere solent. Sed tamen horum asinorum arbitrio maxima minimaque negocia transiguntur. His latifundia crescunt, cum theologus interini excussis totius divinitatis scriniis lupinum arrodit, cum cimicibus ac pediculis assidue bellum gerens*

* :Categoria:Causidici

## Notae 
## Nexus externus 
Categoria:Ius
Categoria:Munera
Certamen Ciceronianum Arpinas

**Certamen Ciceronianum Arpinas** est certamen linguae Latinae ab anno 1980 anniversarium in oppido Latino cui nomen Arpinum, ubi M. Tullius Cicero natus est, a *Studio Humanistico Marco Tullio Ciceroni dicato* (Italice *Centro Studi Umanistici Marco Tullio Cicerone*) paratum.

Discipulis scholarum linguarum antiquarum omnium populorum certamen adire licet. 

Labor quinque horarum subeundus est. 
Ducenta verba Ciceronis in sermonem patrium uniuscuiusque discipuli covertenda et explicanda sunt.

## Nexus externus 
* Pagina domestica Certamenis Ciceroniani 

Categoria:Latinitas viva
Categoria:Certamina Latina
Categoria:Arpinum
Maximus D'Azeglio

**Maximus Taparelli, Marchio Azelii**, sive **Maximus Azeglius**, vel '''Maximus D'Azeglio'* (vulgo *Massimo d'Azeglio* Taurinii natus die 24 Octobris 1798; ibidem mortuus die 15 Ianuarii 1866), fuit scriptor, pictor, vir publicus Regni Sardiniae et Italiae et praeses Consilii Regni Sardiniae ab anno 1849 usque ad annum 1852.

## Opera 
* *Ettore Fieramosca o La disfida di Barletta* (1833);
* *Niccolò de' Lapi ovvero i Palleschi e i Piagnoni'' (1841)

## Notae 
## Nexus externi 
Categoria:Auctores Italiani
Categoria:Pictores Italiae
Categoria:Scriptores Italiae
Cf.

**cf.** est abbreviatio quae *confer* significat.

## Nexus externi 
* "Abréviations d'expressions latines" apud officinam linguae Francogallicae Quebecensem
* L. Kip Wheeler, "Common Latin and Non-English Abbreviations Used in Research" apud universitatem Carson-Newman

Categoria:Abbreviationes Latinae
Cydonia

**Cydonia** (Graece Κυδωνία), hodie potius **Chania** (Χανιά), est urbs antiquissima Cretae, olim caput administrationis totius insulae, usque ad annum 2010 etiam caput pristini nomi Cydoniae.
[thumb|left|200px|Situs demi Cydoniae (colore aureo) in nomo [Cydonia (nomus Graeciae)|Cydoniae]]
[thumb|left|200px|Portus Cydoniae ([Lingua Italiana|Italiane *La Canea*) sub dominatione Venetorum]]

## Incolae notabiles 
* Eleutherius Benizelus, primus minister Graeciae, natus Murniis, vicos Topanam et postea Chalepam Cydoniae habitabat
* Constantinus Mitsotaces, primus minister Graeciae, hic natus anno 1918
* Ioanna Muschure, cantor, hic natus anno 1934

## Bibliographia 
* Μαρία Θερμού, "Ανθρωποθυσία στα Χανιά" in *To Bema* (3 Feb. 2010)

## Nexus externi 
* Situs interretialis urbis
* "Cydonia" apud *The Modern Antiquarian*


Categoria:Urbes Graecae antiquae
Categoria:Loci habitati Cretae
Categoria:Loci archaeologici Graeciae
Categoria:Urbes Minoae
Categoria:Portus maris Aegaei
Birkaria

thumb|Kyrösjärvi lacus, solis occasu

**Birkaria** (Finnice *Pirkanmaa*; IPA: [ˈpirkɑˌmːɑː], Suecice: *Birkaland*) est regio Finniae, provinciae Finnia Occidentalis. Regiones finitimae sunt Satagundia, Tavastia, Päijänne Tavastia, Ostrobothnia Meridionalis et Finnia Centralis. Caput et centrum regionale est Tammerforsia. Provinciae historicae quarum haec regio fuit pars erant Satagundia et Tavastia.

## Urbes 
Sunt 28 municipia in regio, quorum 12 sunt oppida vel urbes. Maximae sunt:
*Achas
*Flumen Album
*Nokia
*Tammerforsia
*Vammala
*Yloeiaervi

## Notae 
## Nexus Externus 
* Situs Interretialis 

Categoria:Regiones Finniae
Cydonia (nomus Graeciae)

thumb|200px|Situs pristini nomi Cydoniae
**Cydonia** (Graece Χανιά, **Chania**) fuit usque ad annum 2010 una e quattuor praefecturis (sive nomis)  regionis (*περιφέρεια*) Cretae, cuius caput erat urbs Cydonia. Reformatione administrativa anni 2010 (vide: Libellus Callicratis) praefecturae iura ad regionem Cretam et ad demos, quorum numerus coagmentatione valde minutus est, delata sunt. Territorium praefecturae nomine "Regionali Cydoniae Unitate" permanet, quae 13 legatos in consilium regionale mittit, praeterea autem vi politica caret.

thumb|200px|Forma pristinorum demorum nomi Cydoniae
thumb|200px|Monasterium Chrysoscalitissae (Μονή Χρυσοσκαλιτίσσης) olim demi Innachorii

## Index pristinorum demorum et communium nomi Cydoniae 
### Index numericus 
* 1. Δήμος Χανίων - Cydonia
* 2. Δήμος Ακρωτηρίου - Acroterium
* 3. Δήμος Ανατολικού Σελίνου - Selinum Orientale
* 4. Δήμος Αρμένων - Armeni
* 5. Δήμος Βάμου - Bamus
* 6. Δήμος Βουκολίων - Bucoliae
* 7. Δήμος Γεωργιούπολης - Georgiupolis
* 8. Δήμος Ελευθερίου Βενιζέλου - Eleutherius Benizelus
* 9. Δήμος Θερίσου - Therisum
* 10. Δήμος Ινναχωρίου - Innachorium
* 11. Δήμος Καντάνου - Candanus
* 12. Δήμος Κεραμιών - Ceramia
* 13. Δήμος Κισσάμου - Cissamus
* 14. Δήμος Κολυμβαρίου - Colymbarium
* 15. Δήμος Κρυονερίδας - Cryoneris
* 16. Δήμος Μουσούρων - Musuri
* 17. Δήμος Μυθήμνης - Mythemna
* 18. Δήμος Νέας Κυδωνίας - Nova Cydonia
* 19. Δήμος Πελεκάνου - Pelecanus
* 20. Δήμος Πλατανιά - Platanias
* 21. Δήμος Σούδας - Suda
* 22. Δήμος Σφακίων - Sphacia
* 23. Δήμος Φρε - Phres
* 24. Κοινότητα Ασή Γωνιάς - Ase Gonia
* 25. Κοινότητα Γαύδου - Gaudus

### Index alphabeticus 
*Acroterium (caput: Pytharium)
*Armeni (caput: Calybes)
*Commune Ase Gonia
*Bamus
*Bucoliae
*Candanus
*Ceramia (caput: Gerolaccus)
*Cissamus
*Colymbarium
*Cryoneris (caput: Bryses)
*Cydonia
*Eleutherius Benizelus (caput: Murniae)
*Commune Gaudus
*Georgiupolis (caput: Curnas)
*Innachorium (caput: Elus)
*Musuri (caput: Alicianus)
*Mythemna (caput: Drapanias)
*Nova Cydonia (caput: Daratsus)
*Pelecanus (caput: Palaeochora)
*Phres
*Platanias (caput: Geranium)
*Selinum Orientale (caput: Campanus)
*Sphacia (caput: Chora Sphaciorum)
*Suda
*Therisum (caput: Bambacopulus)

## Nexus externi 
*Index pristinorum demorum, vicorum, compitorum huius nomi 
*Situs interretialis olim demorum nomi Cydoniae 

Categoria:Praefecturae Graeciae
Categoria:Creta
Categoria:Cydonia
Procopius (imperator)

**Procopius** (natus in Cilicia circa mensem Iulium 326; supplicio adfectus die 27 Maii 366), imperatori Iuliano propinquus, fuit a die 28 Septembris 363 usque ad mortem usurpator contra Flavium Valentem imperatorem Romanum.

## Familia 
Procopius uxorem duxit, cuius nomen nescimus, nonnullosque liberos habuit.

## Vita ante Imperium 
Procopius Coryci in Cilicia e nobili gente natus atque ibi educatus est. Forsitan mater eius imperatoris Iuliani propinqua erat. Constantio II imperatore notarius et deinde tribunus erat. Iulianus eum comitem fecit. Iuliano mortuo se abdidit apud Chalcedonem Strategio senatore adiuvante.

## Usurpator 
Cum anno 365 Valens imperator bellum Gothis inferret, Procopius die 28 Septembris Constantinopolitanis copiis persuasit, ut eum imperatorem proclamarent. Deinde Thracia ad eum transiit, sed in ceterum Illyricum procedentes legati eius capti et necati sunt. Valenti, qui iam de  abdicando imperio cogitabat, persuasum est, ut milites Nicaeam, ubi Procopius tunc erat, mitteret. Sed hi apud oppidum Mygdum ad flumen Sangarium ad Procopium transierunt. Valens ad Nicaeam obsidendam Vadomarium ducem et olim regem Alamannorum misit, ipsa ad Chalcedonem iter fecit. Sed copiae Procopii milites Valentis non sine periculo imperatoris ipsius pepulerunt. Etiam Cyzicum Procopius accerimis proeliis expugnavit. Sed Procopius, quod his victoriis non utebatur, ut alias urbes expugnaret, proximo anno variis pugnis a Valente victus est, postremo die 28 Maii apud Nacoliam. Fugit et a sociis suis Barchalba et Florentio vinctus  die proximo ante Valentem prolatus est, qui eum decollari iussit - una cum traditoribus, qui eum attulerant. Et multi alii eiusdem factionis supplicio affecti sunt.
## Notae 

## Fontes rerum gestarum Procopii 
* Ammianus Marcellinus, *Res gestae* liber XXVI
* Zosimus, *Historia nova*

## Bibliographia 
* "Procopius 6" in  vol. 1 pp. 742-743 
* Noel Lenski, The Failure of Empire, Valens and the Roman State in the Fourth Century A.D., Angelopolis 2002, pp. 68 - 115, ISBN 0-520-23332-8

## Nexus externi 
* De Procopio in *De Imperatoribus Romanis* (pagina Anglice scripta a Noel Lenski)

Categoria:Mortui 366
Categoria:Nati 326
Categoria:Imperatores Romani